**Marko Marić iz Splita, Grgura Ninskog 11, OIB: 00000000000, kao prodavatelj, s jedne strane (u daljnjem tekstu: prodavatelj)**

i

**Pero Perić iz Splita, Dalmatinska 27, OIB: 00000000000,** kao kupac, s druge strane (u daljnjem tekstu: kupac)

sklopili  su danas slijedeći

**UGOVOR   O  KUPOPRODAJI**

**Članak 1.**

Kupac i prodavatelj (u daljnjem tekstu: “ugovorne strane”) suglasno ustvrđuju da je predmet ovog Ugovora prijenos prava vlasništva na pokretninama od strane prodavatelja te isplata cijene od strane kupca.

**Članak 2.**

Prodavatelj prodaje, a kupac kupuje pravo vlasništva na pokretnini **m/b “XXX”** koji je upisan u upisniku brodova koji se vodi pri lučkoj kapetaniji Split u ulošku broj 3 R – 97, u glavnoj knjizi upisnika pomorskih ribarskih brodova, sa podacima koji se prilažu ovom Ugovoru.

**Članak 3.**

Ugovorne strane suglasno određuju kupoprodajnu cijenu za pokretnine opisane u čl. 2. ovog ugovora u iznosu od 25.000,00 DEM (slovima: dvadesetpettisućaeura) u kunskoj protuvrijednosti prema prodajnom tečaju OTP banke d.d. Split na dan isplate.

Kupac se obvezuje kupoprodajnu cijenu iz stavka 1. ovog članka platiti najkasnije do 1. studenoga 2020. godine.

**Članak 4.**

Prodavatelj potpisom ovog Ugovora potvrđuje da su pokretnine koje su predmet ovog Ugovora njegovo isključivo vlasništvo te izričito izjavljuje da na istima ne postoje nikakva prava trećih osoba.

Prodavatelj odgovara kupcu za sve pravne nedostatke predmetnih pokretnina bez vremenskog ograničenja.

**Članak 5.**

Prodavatelj potpisom ovog Ugovora ovlašćuje kupca da stupi u prekarij predmetnih pokretnina odmah po potpisivanju ovog ugovora.

Stranke suglasno utvrđuju da prodavatelj ostaje punopravni vlasnik predmetnih pokretnina sve dok mu kupac ne isplati kupoprodajnu cijenu utvrđenu u članku 3. ovog Ugovora.

**Članak 6.**

Stranke suglasno ustvrđuju da će prilikom potpisivanja ovog Ugovora prodavatelj potpisati tabularnu izjavu  kojom će ovlastiti kupca da temeljem iste, a nakon isplate kupoprodajne cijene, kako je to utvrđeno u članku 3. Ovog Ugovora,  zatraži uknjižbu prava vlasništva na brodu koji je predmet ovog ugovora.

**Članak 7.**

Ugovorne strane sporazumno ustvrđuju da su upoznate sa vrijednošću predmetnih pokretnina te da glede vrijednosti istih i kupoprodajne cijene određene ovim Ugovorom ne postoji očiti nerazmjer u trenutku sklapanja ovog Ugovora.

**Članak 8.**

Troškove sastavljanja i ovjere ovog Ugovora snosi kupac.

**Članak 9.**

Kupac potpisom ovog Ugovora izričito izjavljuje da je suglasan da prodavatelj neposredno na temelju ovog Ugovora kao ovršne isprave provede prisilnu ovrhu protiv dužnika ili bilo koje treće osobe, a radi predaje u posjed pokretnina, a u slučaju neplaćanja kupoprodajne cijene iz članka 3. ovog Ugovora ili u drugom slučaju kada je prodavatelj, na temelju ovog Ugovora, ovlašten zahtijevati predaju u posjed.

**Članak 10.**

Ugovorne strane čine mjerodavnim za međusobne odnose samo ono što je sadržano u ovom Ugovoru.

Ugovorne strane suglasno određuju da sva utanačenja koja nisu u skladu s odredbama ovog Ugovora nisu mjerodavna za međusobne odnose, osim ako nisu sačinjena u pisanom obliku i po objema ugovornim stranama potpisana u obliku Dodatka ovom Ugovoru.

Za sve ono što nije regulirano u odredbama ovog Ugovora ili Dodatkom istog, a relevantno je za međusobne odnose ugovornih strana, primijenit će se odgovarajući pozitivni propisi Republike Hrvatske.

**Članak 11.**

Sva međusobna sporna i dvojbena pitanja koja bi mogla nastati glede tumačenja ovog Ugovora ili njegove primjene, ugovorne strane će ponajprije pokušati riješiti na sporazuman i dogovoran način.

U slučaju da ugovorne strane ne uspiju na način opisan u stavku 1. ovog članka riješiti međusobna sporna i dvojbena pitanja, rješavanje će povjeriti stvarno nadležnom sudu u Splitu.

**Članak 12.**

Ugovorne strane potvrđuju da su upoznate sa sadržajem i pravnim značenjem odredbi ovog Ugovora te se odriču prava na pobijanje ovog Ugovora iz razloga nesklada volje i očitovanja.

**Članak 13.**

Ovaj je Ugovor sastavljen u 4 (slovima: četiri) istovjetna primjerka od kojih svaki primjerak ima snagu izvornika.

**Članak 14.**

Ugovorne strane primaju prava i obveze određene ovim Ugovorom te ga u znak prihvata potpisuju.

        **PRODAVATELJ:                                                                             KUPAC:**

   \_\_\_\_\_\_\_\_\_\_\_\_\_\_\_\_\_\_\_\_                                                    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

        MARKO MARIĆ                                                                           PERO PERIĆ

U Splitu, 3. listopada 2020. god.

U privitku:

- podaci za m/b “XXX”